عراقین کرکوک ویلایتین‌ده ترور هؤرگوتو داعشله چاتیشمادا بیر پلیس اؤلدو.
کرکوک پلیس تشکیلاتین‌دان یوزباشی حامد العبیدی، فدرال پلیس گوجلرینین کرکوکون گونئی باتیسین‌دا‌کی حویجه ائلچه‌سینده ترور هؤرگوتو داعش عضوو تروریستلر ایله چاتیشمایا گیردیگینی سؤیله‌دی.
چاتیشمادا ۳ تروریستین اؤلدورولدویونو بیلدیرن عبید، بیر پلیسین ده حیاتینی ایتیردیینی بیلدیردی.
دیگر یاندان، عبید، بغداد یولو سمتین‌ده سحر ساعاتلارین‌دا باش وئره‌ن بومبالی سالدیریدا اؤلو ساییسینین ۲یه یوکسلدیگینی ایفاده ائتدی.
پلیس سحر وئردیکلری ایلک آچیقلامادا یولا یئرلشدیریله‌ن بومبانین پاتلاماسی نتیجه‌سین‌ده ۱ نفرین اؤلدویونو، ۴ نفرین یارالاندیغینی بیلدیرمیشدی.
عراق باشباخانی حیدر العبادی، دسامبر ۲۰۱۷ده ترور هؤرگوتو داعشین اؤلکه‌ده‌کی حربی وارلیغینین سونا چاتدیغینی اعلان ائتسه ده هؤرگوته باغلی یاتان حجره‌لر اؤلکه‌ده‌کی بعضی نقطه‌لرده زامان زامان ترور ائیلملری تؤرتمه‌یه داوام ائدیر.
